उत्तर प्रदेश में भाजपा के मौजूदा 68 सांसदों में से 42 के नाम संदिग्ध-सूची में हैं। बिहार के 22 में से 13 सांसदों को दोबारा प्रत्याशी नहीं बनाए जाने की संभावना है। गुजरात में भी भाजपा ने अपने 16 सांसदों को मैदान में न उतारने का फ़ैसला फ़िलहाल तो कर ही रखा है। राजस्थान में 15, मध्यप्रदेश में 17 और महाराष्ट्र के 14 सांसदों के सिर पर भी अमित शाह की तलवार लटक चुकी है। छत्तीसगढ़ में भाजपा अपने 7 लोकसभा सदस्यों को अगली बार मैदान में नहीं उतारेगी। झारखंड में भी 5 मौजूदा सांसदों की जगह दूसरों को मौक़ा देने का उसका इरादा है। हरियाणा में अपने 5 सांसदों को वह वापस बुलाएगी। हिमाचल प्रदेश में भी 3 मौजूदा सांसदों को वह उम्मीदवार नहीं बनाएगी। दिल्ली में भी भाजपा 5 सांसदों को दोबारा लड़ने का मौक़ा नहीं देने की तैयारी में है। कर्नाटक में वह अपने 7 लोकसभा सदस्यों के चेहरे बदलेगी।